Борис Младенов-Young
Мълчанието, казват, че е злато…

chitanka.info

Мълчанието, казват, че е злато.

Не винаги! Двусмислено звучи

например в тези случаи, когато

безмълвен отговор получиш ти.

И ти се чудиш, „Да“ ли означава,

защото тъй да бъде ти се ще,

а нямаш и най-малката представа,

че отговорът е категорично: „Не!“

Но аз и друга поговорка зная,

(английска): „Липсата на новина

е новина не лоша, а добра“.[1]

И вярвам с оптимизъм чак до края,

че мъдростта по-силна е от нас

и надделява с мъдрата си власт!

Сидни, Австралия — 2015 г.

[1] No news is a good news. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.